津今，有惠政。七载，擢御史，出按甘肃，抗疏论李相廷机、朱相赓、方相从哲。又言天下方有兵事，用大臣宜当其材，孙鑛非无文学，不可手执书卷，坐大司马堂。特立不倚，当路忌之，乃谢病里居十馀年。天启初，赵南星为冢宰，起光禄寺少卿，歴太仆寺少卿，寻迁太常寺卿。阉人魏忠贤窃攻，有指为东林倔强老者，执蒲闻之，即致政归里。孙侯恂、侯恪，万历进士。